CELEX: C2005/106/67
Language: lt
Date: 2005-04-30 00:00:00
Title: Byla T-66/05 Jörn Sack 2005 m. vasario 17 d. pareikštas ieškinys Europos Bendrijų Komisijai

30.4.2005   
            
            
               LT
            
            
               Europos Sąjungos oficialusis leidinys
            
            
               C 106/32
            
         Jörn Sack 2005 m. vasario 17 d. pareikštas ieškinys Europos Bendrijų Komisijai
   (Byla T-66/05)
   (2005/C 106/67)
   Proceso kalba: vokiečių
   2005 m. vasario 17 d. Europos Bendrijų Pirmosios instancijos teisme buvo pareikštas Jörn Sack, gyvenančio Tervuren (Belgija), atstovaujamo advokatų U. Lehmann-Brauns ir D. Mahlo, ieškinys Europos Bendrijų Komisijai.
   Ieškovas Pirmosios instancijos teismo prašo:
   
               —
            
            
               dėl vienodo požiūrio principo pažeidimo panaikinti sprendimus dėl jo atlyginimo nuo 2004 m. gegužės mėnesio iki 2005 m. vasario mėnesio nustatymo ir iš naujo nustatyti jo atlyginimą, atsižvelgiant į šį principą;
            
         
               —
            
            
               panaikinti 2004 m. lapkričio 26 d. Generalinio direktorato „Administracija“ generalinio direktoriaus neigiamą sprendimą dėl 2004 m. birželio 21 d. ieškovo skundo;
            
         
               —
            
            
               priteisti iš atsakovės bylinėjimosi išlaidas.
            
         Teisiniai pagrindai ir pagrindiniai argumentai
   Ieškovas buvo A*14 kategorijos Komisijos teisės tarnybos pareigūnas. Dėl savo ypatingų funkcijų Teisės tarnyboje, jis paprašė laikyti jį vidurinės grandies vadovaujančiu pareigūnu ir todėl išmokėti jam Pareigūnų tarnybos nuostatų 44 straipsnio 2 dalyje ir 46 straipsnyje bei XIII priede numatytus priedus prie atlyginimo.
   Pagrįsdamas savo ieškinį, jis pirmiausia tvirtina, kad sprendimas, kuriuo buvo atmestas jo skundas, turėjo formos trūkumų, kadangi, pirma, jis buvo surašytas tik anglų kalba, nors pirmasis ieškovo skundas buvo surašytas vokiečių kalba, ir, antra, pažeidžiant EB sutarties 253 straipsnį, jame nebuvo pasisakyta dėl visiškai asmeninių jo skundo argumentų.
   Be to, ieškovas teigia, kad įvertinat ir priskiriant tam tikrai pareigų grupei jo darbą buvo pažeistas bendrasis lygybės principas. Ieškovas tvirtina, kad jo užduotys prilygo padalinio vadovo užduotims. Aplinkybė, kad vėliau jo pareigas užėmęs asmuo gavo priedą prie atlyginimo, yra dar vienas lygybės principo pažeidimas.